नगर निगम की महिला कमिश्नर ने भीड़ के बीच मंत्री जी के चरण छुए, देखें- VIDEO  
गुरु नानकदेव के 550 वें प्रकाश पर्व पर हुआ वाकया 
सज्जन सिंह वर्मा ने कहा कि भाई दूज के कारण पैर छुए
पहले भी विवादों में रह चुकी हैं संजना जैन
मंगलवार को देवास में गुरुनानक जयंती के अवसर पर देवास के गुरुद्वारे में धार्मिक आयोजन में कमलनाथ सरकार के मंत्री सज्जन सिंह वर्मा भी पहुंचे थे. वहां उनके पहुंचते ही देवास नगर निगम की आयुक्त संजना जैन ने पैर छूकर उनका आशीर्वाद लिया.  प्रोटोकॉल के तहत सरकारी कर्मचारी किसी नेता के पैर नहीं छू सकता.
इस मामले में सज्जन सिंह वर्मा का कहना है कि भाईदूज की वजह से संजना जैन ने उनके पैर छुए. वहीं देवास से बीजेपी सांसद महेन्द्र सिंह सोलंकी ने आरोप लगाया कि सरकारी अधिकारी कांग्रेस नेताओं के शरणागत हो गए हैं. ऐसे में उन पर कार्रवाई होनी चाहिए. संजना जैन इससे पहले भी विवादों में रह चुकी हैं.
गौरतलब है कि पिछले साल मध्यप्रदेश में कांग्रेस की नई सरकार बनने के बाद मंत्रियों को खुश करने के लिए सरकारी अफसरों और कर्मचारियों में अजीब तरह की होड़ मच गई थी. दिसंबर 2018 में ऐसा ही वाकया डिंडौरी जिले के करंजिया  विकासखंड मुख्यालय पर देखने को मिला था. तब वहां पहुंचे कैबिनेट मंत्री ओमकार मरकाम को खुश करने के लिए अधिकारी और कर्मचारियों में होड़ मच गई थी. कोई उन्हें फूलों की माला पहनाकर आशीर्वाद ले रहा था, तो कोई पैर छूकर मंत्री जी को खुश करने की कोशिश कर रहा था.

@ndtvindia Dewas municipal commissioner Sanjana Jain was captured on video touching the feet of Cabinet Minister Sajjan Singh Verma inside a Gurudwara#MaharashtraGovtFormation#PresidentRuleInMaharashtra#presidentsrule#BJPpic.twitter.com/REBQGeQEDE
इस दौरान खंड शिक्षा अधिकारी (बीईओ) ने सारी हदें पार कर दीं. उन्होंने न केवल मंत्रीजी को फूलों की माला पहनाई, बल्कि भगवान मानकर उनकी आरती उतारकर सबको हैरत में डाल दिया था.